“คิงเพาเวอร์” จองกฐินยื่นซองประมูลดิวตี้ฟรีดอนเมืองเจ้าแรก ลุ้นผล 11 ธ.ค.62
"คิงเพาเวอร์" จองกฐินยื่นซองประมูลดิวตี้ฟรีดอนเมืองเจ้าแรก ลุ้นผล 11 ธ.ค.62
24 ต.ค. 2562

นายนิตินัย ศิริสมรรถการ กรรมการ ผู้อำนวยการใหญ่ บริษัท ท่าอากาศยานไทย จำกัด (มหาชน) หรือ AOT เปิดเผยว่า วันนี้ซึ่งเป็นวันแรกเปิดขายซองประมูลคัดเลือกผู้ประกอบกิจการจำหน่ายสินค้าปลอดอากร (ดิวตี้ฟรี) ในท่าอากาศยานดอนเมือง ปรากฎมีเพียงกลุ่มบริษัทคิงเพาเวอร์ เข้ามาซื้อซองเพียงรายเดียว
ทั้งนี้ AOT จะเปิดขายซองประมูลถึงวันที่ 8 พ.ย.นี้ จากนั้นจะเปิดให้เอกชนรับฟังคำชี้แจงรายละเอียดเพิ่มเติมและดูสถานที่ประกอบกิจการ ณ สนามบินดอนเมืองในวันที่ 11 พ.ย.62 ก่อนจะเปิดให้เอกชนยื่นข้อเสนอวันที่ 11 ธ.ค.62 และประกาศรายชื่อผู้ผ่านคุณสมบัติในวันเดียวกัน